Source: http://docplayer.fi/1924312-Rautateiden-liikenteenohjauksen-tyon-kuormittavuuden-mittaaminen-ja-mittariston-kehittaminen.html
Timestamp: 2017-12-14 14:54:49+00:00
Document Index: 26753270

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

RAUTATEIDEN LIIKENTEENOHJAUKSEN TYÖN KUORMITTAVUUDEN MITTAAMINEN JA MITTARISTON KEHITTÄMINEN - PDF
Download "RAUTATEIDEN LIIKENTEENOHJAUKSEN TYÖN KUORMITTAVUUDEN MITTAAMINEN JA MITTARISTON KEHITTÄMINEN"
1 RAUTATEIDEN LIIKENTEENOHJAUKSEN TYÖN KUORMITTAVUUDEN MITTAAMINEN JA MITTARISTON KEHITTÄMINEN Tero Myyryläinen Aalto-yliopiston teknillisen korkeakoulun yhdyskunta- ja ympäristötekniikan laitoksella professori Timo Ernvallin valvonnassa tehty diplomityö. Espoo
2 AALTO-YLIOPISTON TEKNILLINEN KORKEAKOULU Insinööritieteiden ja arkkitehtuurin tiedekunta Tekijä: Diplomityö: Päivämäärä: Professuuri: Valvoja: Ohjaajat: Avainsanat: DIPLOMITYÖN TIIVISTELMÄ Tero Myyryläinen Rautateiden liikenteenohjauksen työn kuormittavuuden mittaaminen ja mittariston kehittäminen Liikennetekniikka Sivumäärä: Koodi: liitt. Yhd-71 Prof. Timo Ernvall TkT Miika Mäkitalo ja Liikenteen aluepäällikkö Raija Karkkonen Rautatieliikenne, liikenteenohjaus, työn kuormittavuus, kuormittavuuden mittaaminen, mittaristo Suomen rautatieliikenne on muutostilassa johtuen mm. organisaatiomuutoksista sekä tavaraliikenteen ja mahdollisesta matkustajaliikenteen avaamisesta kilpailulle. Nämä muutokset heijastuvat myös liikenteenohjaukseen, jonka järjestelyitä muuttaa myös ohjaustekniikan uudistaminen. Liikenteenohjauksen järjestelyiden muuttuminen vaikuttaa liikenteenohjaajien työn kuormittavuuteen. Työn kuormittavuuden muutosta tulee tarkkailla, jotta uudelleenjärjestetyt työtehtävät eivät aiheuta pitkittyvää korkeaa kuormitusta liikenteenohjaajille. Suomessa rautateiden liikenteenohjaajien työn kuormittavuuden mittaamiseen on kehitetty Itä-Suomen ohjausalueella mittaristo, jota tosin ei olla otettu käyttöön muilla ohjausalueilla johtuen mm. painokertoimien puutteesta. Tämän työn tavoitteena oli kehittää Itä-Suomen mittariston pohjalta liikenteenohjaajien työn kuormittavuuden arvioimiseen mittaristo, jossa työnosat on painotettu, ja joka toimii kaikilla ohjausalueilla niiden vaihtelevista ominaisuuksista riippumatta. Mittariston kehittämisprosessi käynnityi työpajassa, johon osallistui liikenteenohjauksen asiantuntijoita jokaisesta Suomen ohjauskeskuksesta. Työpajassa luotiin työn teoriaosuuden tietojen ja mittaristolle asetettujen tavoitteiden pohjalta alustava kuormittavuusmittaristo, jonka kehittämistä jatkettiin testimittauksista saatujen kokemusten perusteella. Kehittämisprosessin tuloksena syntyi mittaristo, joka mittaa kuormittavuutta ohjaajien tekemien toimenpiteiden määrän perusteella. Mittaristo toimii koko Suomessa riippumatta ohjausalueesta, ja eri työtehtävät on mittaristossa painotettu niiden kuormittavuuden mukaan. Mittaristolla voidaan myös ennakoida liikenteenohjausjärjestelyiden muutoksien vaikutusta liikenteenohjaajien kuormitustasoon. Mittaristoa ei saatu työn puitteissa täysin valmiiksi. Mittariston kehittämisen kannalta on kuitenkin otettu merkittäviä edistysaskelia. Tämän työn tärkein kontribuutio mittariston kehitysprosessille työtehtävien painottamisen ohella oli saada mittaristoon mukaan otettavat työtehtävät määritettyä yksiselitteisesti siten, että mittaristolla saadaan vertailukelpoisia tuloksia ohjausalueesta tai kuormittavuustarkastelun tekijästä riippumatta. Mittariston kuormitusluvulle ei tämän työn puitteissa ehditty määrittelemään tavoitearvoa, mutta se tullaan tekemään jatkossa.
3 AALTO-UNIVERSITY SCHOOL OF SCIENCE AND TECHNOLOGY Faculty of Engineering and Architecture Author: Thesis: Date: Professorship: Supervisor: Instructors: Key Words: ABSTRACT OF THE MASTER S THESIS Tero Myyryläinen Evaluation of workload in train traffic control and development of the workload assessment tool Transportation Engineering Number of pages: Code: app. Yhd-71 Prof. Timo Ernvall D.Tech. Miika Mäkitalo and Regional Manager Raija Karkkonen Railways, train traffic control, workload, workload assessment Railways in Finland are in transition due to the organizational changes, freight rail privalization and potential privalization of the field of passenger rail traffic. These changes as well as the renewal of the traffic-control systems are affecting the arrangement of train traffic control and also on the workload of traffic controllers. Traffic Control Centres (TCC s) of Eastern Finland have developed a workload assessment tool but it isn t in use in other TCC s because of the lack of weighting coefficients of work tasks. The aim of this research and development process was to produce a new workload assessment tool on the basis of the tool developed in Eastern Finland. The requirement for the new tool was that work tasks should be weighted according to how much load it causes. The tool should also work in the whole rail network in Finland regardless of several different traffic-control systems and other differences in various TCC s. Development process of the workload assessment tool began in a workshop that was held with train controllers and other Subject Matter Experts (SME s) from each TCC in Finland. An initial workload assessment tool was created in the workshop based on the targets set and the knowledge gathered in the theoretical part of this research. The development process continued by testing the initial tool. The outcome of this process was an assessment tool that measures workload by the amount of controllong actions traffic controllers carry out during observation. The assessment tool can be used in all of the TCC s in Finland despite the differences in traffic control environment. Different work tasks are weighted and the tool can also predict upcoming changes in workload caused by changes in the arrangements of traffic control. Changes in workload can be observed before making decision for example about new traffic-control system. The assessment tool wasn t fully finished during this research. Nevertheless the development process of the assessment tool has taken major steps. The most important contribution of this research was the accurate definition and weighting of those work tasks that are included in the tool. The improvements ensure that the measurements done by using the tool are comparable regardless in which of the TCC s the tool is used or who is using it. A desired value of workload index was not determined during this research but the tool will be finished in the future.
4 ALKUSANAT Tämä diplomityö on tehty Liikenneviraston Rautatieosastolle vuoden 2010 aikana. Haluan kiittää työn ohjaajia Raija Karkkosta ja Miika Mäkitaloa mielenkiintoisesta aiheesta, kannustavasta ohjauksesta sekä tuesta työn aikana. Työn valvojaa Timo Ernvallia tahdon kiittää kaikesta opastuksesta ja uusien näkökulmien tuomisesta työhöni. Lisäksi suuri kiitos kuuluu myös kaikille työn aikana tapaamilleni liikenteenohjaajille ja muille liikenteenohjauksen asiantuntijoille, jotka osallistuivat työhön mm. haastatteluiden ja työpajan kautta. Lopuksi kiitän perhettäni, kaikkia ystäviä sekä erityisesti puolisoani Kaisaa tuesta ja kannustuksesta koko opiskelujeni ajan. Tampereella lokakuussa 2010 Tero Myyryläinen 3
5 SISÄLLYSLUETTELO ALKUSANAT 3 LYHENTEET JA MERKINNÄT 6 KUVALUETTELO / TAULUKKOLUETTELO 7 1 JOHDANTO Työn tausta Tutkimuksen tavoite ja rajaus Tutkimusote ja työn rakenne 10 2 LIIKENTEENOHJAUS SUOMESSA Yleistä Liikenteenohjauksen kehitysvaiheita Suomessa Liikenteenohjausjärjestelyjen muutos Liikenteenohjaajan työn muutos Liikenteenohjauksen yhteydessä käytettäviä nimikkeitä Nykyiset liikenteenohjausjärjestelyt Yleistä Liikenteenohjauskeskukset Liikenteenohjauspisteet Rataliikennekeskus, Infokeskus ja Kuha Muutokset liikenteenohjausjärjestelyihin Liikenteenohjaajan työ Liikenteenohjaajien ja alueohjaajien työtehtävät Liikenteenohjaajien käyttämät työvälineet 24 3 TYÖN KUORMITTAVUUS JA SEN MITTAAMINEN Ergonomia Työn muutosten vaikutus työntekijään Työn kuormittavuus ja sen mittaaminen Työn kuormittavuuden määritelmät Kuormittavuuden arvioiminen Työn kognitiivinen kuormittavuus Kognitiivisen kuormittavuuden mallit Kognitiivisen kuormituksen mittausmenetelmät 36 4 LIIKENTEENOHJAUSTYÖN KUORMITTAVUUS JA SEN MITTAAMINEN Liikenteenohjaustyön kuormittavuus Liikenteenohjaustyön luonne Työn kuormittavuuteen vaikuttavat tekijät liikenteenohjauksessa 41 4
6 4.1.3 Työn kognitiivinen kuormittavuus liikenteenohjauksessa Liikenteenohjaajan työn kuormittavuuden arviointi Liikenteenohjaajan työn kuormittavuuden arviointi Suomessa Ulkomaisia menetelmiä liikenteenohjauksen kuormittavuuden arviointiin 52 5 MITTARISTON LÄHTÖKOHDAT JA ARVIOINTIKRITEERIT Lähtökohdat liikenteenohjaajan työn kuormittavuuden mittaamisessa Työn kuormittavuuden arvioinnin lähtökohdat liikenteenohjauksessa Työn kuormittavuuden luonne liikenteenohjauksessa Kehitettävälle mittaristolle asetetut vaatimukset ja arviointikriteerit Käytössä olevien mittaristojen analysointi Itä-Suomen menetelmän analysointi Ulkomaalaisten menetelmien analysointi Kehitettävän mittariston määrittely Mittausmenetelmän valinta Mittausmenetelmän kuvaus 70 6 UUDEN MITTARISTON KEHITTÄMINEN JA ARVIOINTI Mittariston kehittämisen vaiheet Alustavan mittariston kehittäminen Työskentelytavan valinta ja valmistautuminen Työpaja Alustavan subjektiivisen arviointimenetelmän kehittäminen Kuormitustekijöiden painottaminen ja mittariston viimeistely Painoarvojen määrittäminen Painotusta varten tehdyt testimittaukset Testimittauksissa tehtyjä havaintoja mittaristoon ja mittauksiin liittyen Kuormitustekijöiden jaottelun sekä niiden määrittelyjen viimeistely Kuormitustekijöiden painottaminen Toimenpidemäärän päättely junapäiväkirjasta ja puhelutiedoista Lopullisen subjektiivisen arviointimenetelmän kehittäminen Mittariston esittely Mittariston arviointi 92 7 PÄÄTELMÄT Kuormittavuuden mittaaminen rautateiden liikenteenohjauksessa Uusi mittaristo Työn arviointi Jatkotutkimusaiheet 99 LÄHDELUETTELO 101 LIITTEET 106 5
7 LYHENTEET JA MERKINNÄT AAT ETJ ESKO FRA IEA Info IWS JKV JUSE Kuha ODEC Rlke RHK Activity Analysis Tool Ennakkotietojärjestelmä Etelä-Suomen kauko-ohjausjärjestelmä Federal Railroad Administration (Yhdysvallat) International Ergonomics Association Informaatiokeskus Integrated Workload Scale Junien kulunvalvonta Junien kulun seurantajärjestelmä, vuodesta 2005 lähtien junien myöhästymistieto on kirjattu JUSEen. Kuljetushallintakeskus, joka huolehtii kalustokierrosta ja korvaavista kuljetuksista. Operational Demand Evaluation Checklist Rataliikennekeskus Ratahallintokeskus, josta tuli vuoden 2010 alussa osa Liikennevirastoa 6
8 KUVALUETTELO Kuva 1 Työn rakenne Kuva 2 Liikenteenohjaukseen liittyvät organisaatiomuutokset Suomessa...14 Kuva 3 Liikenteenohjausverkosto...15 Kuva 4 Suomen rataverkon liikenteenohjaus vuoden 2006 lopussa...17 Kuva 5 Liikenteenohjausalueet...18 Kuva 6 Kuopion liikenteenohjauspisteen työkalut...19 Kuva 7 Liikenteenohjauksen tavoitetilanne vuonna Kuva 8 Liikenteenohjauksen kustannukset ja henkilötyömäärät...22 Kuva 9 Liikenteenohjaajan työpiste Linnunlaulun ohjauskeskuksessa...25 Kuva 10 Työntekijän ja työorganisaation väliset vaikutussuhteet...30 Kuva 11 Työn kuormittavuuden tasomalli...31 Kuva 12 Yksinkertainen malli työn kognitiivisesta kuormittavuudesta...34 Kuva 13 Malli työn kognitiivisesta kuormittavuudesta...35 Kuva 14 Suorituskyvyn kapasiteetin vaihtelu ja varastossa oleva kapasiteetti...36 Kuva 15 Nasa TLX esimerkkinä subjektiivisesta kuormittavuusarvioinnista...37 Kuva 16 Liikenteenohjaajan työn kognitiivinen luonne...39 Kuva 17 Ohjaajien liikennetilankuvan muodostaminen...40 Kuva 18 Aikataulupoikkeamissa käytettävät syykoodit...43 Kuva 19 Network Railin malli liikenteenohjauksen kuormittavuudesta...47 Kuva 20 FRA:n malli liikenteenohjaajan työn kognitiiviselle kuormittavuudelle...48 Kuva 21 Graafinen esitys kuormituksen vaihteluista Itä-Suomen menetelmässä...50 Kuva 22 AAT:n graafinen esitys työtehtäviin kuluvasta ajasta...55 Kuva 23 IWS -menetelmän asteikko...56 Kuva 24 Kuormittavuusmittariston kehittämisen lähtökohdat...61 Kuva 25 Merkittävimmät liikenteenohjauksen kuormitustekijät Kuva 26 Malli liikenteenohjauksen kuormittavuudesta Kuva 27 Mittarin validiteetti ja reliabiliteetti...65 Kuva 28 Kuormittavuuden mittaaminen mittaristolla...71 Kuva 29 Alustavan subjektiivisen menetelmän apukysymykset...78 Kuva 30 Junapäiväkirjaan merkitty toteutuma Repoveden kauko-ohjausalueelta...87 TAULUKKOLUETTELO Taulukko 1 Itä-Suomen menetelmän toimenpidemäärätaulukko...49 Taulukko 2 Työmäärän arviointi ohjausalueen ominaisuuksien perusteella...51 Taulukko 3 ODEC -menetelmän arviointilomake...53 Taulukko 4 AAT:n merkintätaulukko...54 Taulukko 5 Etelä-Afrikassa käytetyn MWLI menetelmän laskentakaavio...57 Taulukko 6 FRA:n listaus liikenteenohjaajien työtehtävistä...59 Taulukko 7 Testimittausten tulokset kootusti
9 1 JOHDANTO 1.1 Työn tausta Rautatieliikenteen odotetaan tulevaisuudessa kasvattavan suosiotaan, kun jatkuvasti kasvavia liikennemääriä pyritään siirtämään kestävää kehitystä tukeviin liikennemuotoihin. Rautatieliikenteen lisääntyvää osuutta liikennematkoista puoltavat mm. EU:n liikennepolitiikka sekä ilmastopoliittiset tavoitteet. EU:n liikennepolitiikan yhtenä tavoitteena on lisätä siirtymistä pitkänmatkan maantieliikenteestä ja lyhyenmatkan lentoliikenteestä rautatieliikenteeseen (Euroopan komissio 2003). Kasvava kysyntä luo tarpeen rataverkon ja junaliikenteen palvelutason kehittämiselle, jonka olennainen osa on liikenteenohjaus- ja turvallisuusjärjestelmien uudistaminen. Suomessa rautatieliikenne on muutostilassa johtuen organisaatiomuutoksista sekä tavaraliikenteen ja mahdollisesta matkustajaliikenteen avaamisesta kilpailulle. Nämä muutokset vaikuttavat liikennetelematiikan uudistamisen ohella myös liikenteenohjauksen järjestelyihin ohjauksen keskittämisenä, vastuualueiden ja tehtävien muutoksina sekä ohjaustekniikan automatisoinnin lisääntymisenä. Työympäristön ja työtehtävien muutoksen myötä myös liikenteenohjaajan työn kuormittavuuden taso tulee muuttumaan. Pitkittyvä liian korkea tai matala kuormitustaso voi vaikuttaa liikenteenohjaajien hyvinvointiin sekä työsuoritukseen ja heikentää rautatieliikenteen turvallisuutta ja junien aikataulussa pysymistä. Liikenneviraston tavoitteena on kehittää liikenteenohjaukseen kuormittavuusmittaristo, jonka avulla voidaan arvioida liikenteenohjaajien työn aiheuttamaa kuormitusta ja sen oikeanlaista tasoa. Liikenteenohjauksen tehtävät määritellään edellisessä Rautatielaissa (198/2003) seuraavasti: Liikenteenohjaus tarkoittaa myönnetyn ratakapasiteetin jaon toteuttamista sekä rataverkon liikennöinnin ohjaamista ja hallintaa yksittäisillä rautatiereiteillä ja rataverkon liikennepaikkojen raiteistoilla käytettävissä olevien liikenteenohjausjärjestelmien ja rataverkolla liikennöintiä koskevien säännösten ja määräysten mukaisesti. (Rautatielaki 198/2003: 2, kohta 8). Käytännössä ohjaajat kontrolloivat vaihteiden asentoa ja opastimia, joista junan kuljettajat näkevät onko seuraava rataosuus vapaa vai varattu. Liikenteenohjaus vaatii fyysisten toimenpiteiden lisäksi myös kognitiivista työtä. Ohjaaja tarkkailee ja arvioi jatkuvasti liikennetilannetta, ennakoi ja priorisoi tehtäviä sekä suunnittelee liikennettä ja tekee päätöksiä saatavilla olevien tietojen pohjalta. Tietoa kerätään monista eri lähteistä, ja päätöksenteko vaatii kommunikointia liikenteenohjausverkoston eri toimijoiden kanssa. Suomessa rautateiden liikenteenohjauksesta vastaa Liikennevirasto. Rataverkolla oli vuoden 2010 alussa 7 alueellista liikenteenohjauskeskusta ja 20 liikenteenohjauspistettä eri puolilla Suomea sekä näiden lisäksi Infokeskus (Info), jonka vastuulla on eteläisen Suomen matkustajainformaatio. Liikenteenohjausjärjestelmään kuuluu myös Rataliikennekeskus 8
10 (Rlke), joka hoitaa valtakunnallista liikenteenohjausta ja valvoo rautatieliikenteen sujumista. Liikenteenohjauspalvelut Liikennevirasto ostaa Liikennekeskusta lukuun ottamatta VR:ltä. (Rataverkon kuvaus ). Tulevaisuudessa Liikennevirasto on keskittämässä alueellisen liikenteenohjauksen neljään liikenteenohjauskeskukseen. Myöhemmin voidaan tekniikan puolesta mahdollisesti jopa siirtyä yhteen valtakunnalliseen liikenteenohjauskeskukseen. (Suvanto & Mäkitalo 2006.) Liikenteenohjaajien työtehtäviin tulevat vaikuttamaan myös käyttöön otettavat uudet kaukoohjausjärjestelmät, jotka korvaavat tai tarjoavat uuden käyttöliittymän entisiin (osittain jo vanhentuneisiin) järjestelmiin (Ala-Laurinaho ym. 2009). Muutoksien myötä joidenkin nykyisten työpisteiden työtehtäviä tullaan yhdistelemään liikenteenohjauksen kehittämiseksi. Tämän vuoksi on tärkeää arvioida kuormitusta jo etukäteen, jotta uusien työpistejärjestelyiden aiheuttama kuormittavuustaso pystytään ennakoimaan. Uudelleenjärjestelyt eivät saa aiheuttaa ohjaajille liian suurta työtaakkaa. Liikenteenohjaajan työn kuormittavuuden arviointiin on erilaisia menetelmiä eri puolilla Suomea. Yksi kuormittavuusarvioinneissa käytetyistä menetelmistä on Itä-Suomessa kehitetty mittaristo, jota käytetään tässä työssä kehitettävän mittariston pohjana. Menetelmässä liikenteenohjaajien työn kuormittavuutta tarkastellaan suoritettujen toimenpiteiden määrällä tunnissa. 1.2 Tutkimuksen tavoite ja rajaus Työn tavoitteena on kehittää mittaristo, jolla voidaan arvioida liikenteenohjauksen kuormittavuutta. Tutkimuksen pääasiallisena kohteena on työtehtävien liikenteenohjaajille aiheuttama kuormitus, mutta ei liikenteenohjaajien henkilökohtaisten ominaisuuksien vaikutus kuormittavuuteen. Tarkastelussa ei siis keskitytä esimerkiksi työterveyteen ja työssä viihtyvyyteen liittyviin asioihin. Vaikka tarkastelun pääpaino on liikenteenohjaajan suorittamien fyysisten toimenpiteiden määrässä ja kestossa, täytyy myös liikenteenohjaajan pään sisällä tapahtuva työ ottaa huomioon, sillä suuri osa liikenteenohjaajan tekemästä työstä on kognitiivista. Työn kuormittavuuden mittaamiseen ja arvioimiseen on kehitetty monenlaisia menetelmiä erilaisiin käyttötarkoituksiin. Tässä tutkimuksessa tavoitteena on luoda sopiva ratkaisu käyttötarpeisiin ja olosuhteisiin. Mittaristoa rakennetaan Itä-Suomessa kehitetyn arviointimenetelmän pohjalta ja menetelmässä työn kuormittavuutta mitataan toimenpiteiden määrällä tunnissa. Menetelmälle on esitetty kritiikkiä siitä, ettei työtehtäviä ole painotettu, vaikka esimerkiksi puhelu saattaa viedä huomattavasti enemmän työaikaa kuin ohjausjärjestelmällä suoritettava toimenpide. Uutta mittaristoa varten eri työtehtäville määritetään painokertoimia niiden kuormittavuuden (mm. niihin kuluvan työajan) mukaan. Mittariston tarkoituksena ei ole antaa työn kuormittavuudelle tarkkaa arvoa, jonka perusteella määritetään työvoiman tarve eri työpisteissä, sillä työn kuormittavuuden arvoa on mahdotonta 9
11 määritellä tarkasti, ja liikenteenohjaajan työhön on jokatapauksessa varattava riittävästi puskuriaikaa, jotta ohjaajat selviävät ennakoimattomien häiriöiden aiheuttamista kuormittavuuden vaihteluista. Mittariston tuloksen tulee olla enemmänkin suuntaa-antava arvo työpisteen liikenteenohjaajalta vaatimasta työmäärästä. Tällöin mittaristo toimii päätöksenteon tukena, muttei määräävänä tekijänä. Mittariston tärkeimmät tavoitteet voidaan tiivistää seuraavasti: 1. Yksinkertaisuus: Käyttäjien ei tarvitse tuntea menetelmää ymmärtääkseen sen antamia tuloksia, jolloin niitä voidaan käyttää Liikenneviraston, VR:n esimiesten ja liikenteenohjaajien välisissä neuvotteluissa mm. työjärjestelyihin ja -vuoroihin liittyen. 2. Ennustaminen: Mittaristolla tulee pystyä ennustamaan kuormituksen muutoksia, kuten keskittämistoimien aiheuttaman tehtävien uudelleenjärjestelyjen, uusien järjestelmien käyttöönoton ja poikkeuksellisten tilanteiden (mm. ratatyöt) vaikutusta kuormittavuuteen. Näin pystyttäisiin muutostilanteissa organisoimaan työjärjestelyt keskuksissa etukäteen paremmin kuin nykyään. 3. Mittariston tulee toimia koko Suomessa: Mittaristoa voidaan käyttää eri ohjausalueilla, joiden ominaisuudet (mm. ohjausjärjestelmät) vaihtelevat. Lisäksi mittariston validiteetin ja reliabiliteetin tulee täyttää vaatimukset. Mittariston tulee antaa luotettavia tuloksia, eli sen täytyy mitata juuri sitä, mitä sen on tarkoitus mitata. Mittaristo ei saa antaa myöskään sattumanvaraisia tuloksia, vaan sen on annettava sama tulos eri mittauskerroilla ja eri henkilöiden tekemänä. 1.3 Tutkimusote ja työn rakenne Työn teoriaosuuden tutkimusmenetelmänä käytetään päätöksentekometodologista tutkimusotetta. Olkkosen (1993) mukaan päätöksentekometodologinen tutkimusote pyrkii kehittämään lähinnä matemaattispohjaisia menetelmiä, joita voidaan käyttää apuna yrityksen päätöksenteossa. Tämä kuvaa hyvin työn päämäärää, sillä kehitettävän kuormittavuusmittariston tuloksia käytetään apuna mm. neuvoteltaessa työvuoroista ja ohjaajien määrästä eri ohjauspisteissä. Päätöksentekometodologisessa tutkimuksessa tutkimusongelma täsmennetään ja saatetaan matemaattiseen muotoon käyttäen apuna aikaisempien ratkaisujen sekä ongelmaa koskevien teorioiden ja mahdollisten matemaattisten kuvausten tarkastelua. Pelkkä mallin luominen ei kuitenkaan riitä, vaan kyseiseen ratkaisuun päätymisen logiikka on perusteltava. Ratkaisun toimivuutta (esimerkiksi tarkkuutta) tarkastellaan yleensä yhdessä tai useassa yksittäistapauksessa tutkimuksen empiirisessä osassa. (Olkkonen 1993.) Näitä periaatteita noudatetaan myös tässä työssä. 10
12 Työ alkaa teoriaosuudella, joka kuvaa tutkimuksen aihealuetta ja luo mittariston kehittämiselle teoreettisen pohjan. Teoriaosassa esitellään kirjallisuustutkimuksen avulla liikenteenohjauksen järjestelyjä Suomessa, työn kuormittavuuden mittaamisen teoriaa sekä muutamia ulkomaisia esimerkkejä liikenteenohjaajien työn kuormittavuusmittaristoista ja niiden rakentamisesta. Tietoa kerättiin kirjallisuustutkimuksen lisäksi tutustumiskäynneillä ohjauskeskuksissa ja -pisteissä sekä haastattelemalla asiantuntijoita, jolloin saatiin kokemuksen tuomaa ns. hiljaista tietoa suoraan liikenteenohjaajilta ja heidän esimiehiltään. Empiirisessä osassa luodaan teoriaosan ja Itä-Suomessa kehitetyn kuormittavuuden arviointimenetelmän pohjalta uusi kuormittavuusmittaristo, jossa eri kuormitustekijöille on määritetään painoarvot. Kuormitustekijöiden ja painokertoimien määrittelyä varten kootaan tietoa päivän mittaisessa työpajassa, johon osallistuu liikenteenohjaajia, VR:n esimiehiä ja Liikenneviraston edustajia. Mittaristo kehitetään työpajan jälkeen tehtävien testimittausten perusteella. Kehittämistyötä opastaa ohjausryhmä, jonka muodostavat Liikenneviraston Itä- Suomen liikenteen aluepäällikkö Raija Karkkonen sekä VR:n Kouvolan ohjauspalvelukeskuksen päällikkö Terho Lankinen, joilla on kokemusta aikaisemmista kuormittavuusmittauksista sekä mittariston kehittämisestä. Työn rakenne on esitetty kuvassa 1. Itä- Suomessa kehitetty menetelmä Teoriaosa (luvut 2-4): - liikenteenohjaus Suomessa - työn kuormittavuuden mittaamisen teoriaa - ulkomaiset esimerkkitapaukset Käytettävät menetelmät: - kirjallisuustutkimus - haastattelut - vierailukäynnit Mittariston kehittäminen (luvut 5-6): - uuden mittariston vaatimukset - Itä-Suomen menetelmän arviointi - mukaan otettavat tekijät ja painotukset - haastattelut - työpaja - tehtäväanalyysi - testimittaukset eri ohjauskeskuksissa - Kuormittavuusmittaristo (luku 6) Mittariston arviointi (luku 6) Kuva 1 Työn rakenne. 11
13 2 LIIKENTEENOHJAUS SUOMESSA 2.1 Yleistä Liikenteenohjauksen päätehtävänä on varmistaa, että junaliikenne sujuu turvallisesti ja aikataulunmukaisesti. Liikenteenohjaajat ohjaavat kunkin junan oikealle raiteelle oikeaan aikaan sekä suunnittelevat uudet reititykset ja aikataulut häiriötilanteissa. Keskeinen osa liikenteenohjaajien tehtäviä onkin seurata liikennetilanteen kehittymistä ja ennakoida mahdollisia häiriöitä. Ennakoinnilla voidaan ehkäistä ruuhkatilanteita sekä minimoida niiden vaikutuksia liikenteeseen. Häiriötilanteissa liikenteenohjauksen tavoitteena on palauttaa liikennetilanne normaaliksi mahdollisimman nopeasti. (Ala-Laurinaho ym. 2009a.) Liikenteenohjauksen työtehtävät määritellään edellisessä Rautatielaissa seuraavasti: Liikenteenohjaus tarkoittaa myönnetyn ratakapasiteetin jaon toteuttamista sekä rataverkon liikennöinnin ohjaamista ja hallintaa yksittäisillä rautatiereiteillä ja rataverkon liikennepaikkojen raiteistoilla käytettävissä olevien liikenteenohjausjärjestelmien ja rataverkolla liikennöintiä koskevien säännösten ja määräysten mukaisesti. (Rautatielaki 198/2003: 2, kohta 8.) Käytännössä liikenteenohjaajat kontrolloivat vaihteiden asentoa ja opastimia, joista junan kuljettajat näkevät onko seuraava rataosuus vapaa vai varattu. Liikenteenohjaus vaatii fyysisten toimenpiteiden lisäksi myös kognitiivista työtä. Ohjaaja tarkkailee ja arvioi jatkuvasti liikennetilannetta, ennakoi ja priorisoi tehtäviä sekä suunnittelee liikennettä ja tekee päätöksiä saatavilla olevien tietojen pohjalta. Tietoa kerätään monista eri lähteistä, ja päätöksenteko vaatii kommunikointia liikenteenohjausverkoston eri toimijoiden kanssa. 2.2 Liikenteenohjauksen kehitysvaiheita Suomessa Liikenteenohjausjärjestelyjen muutos Rautatieliikenne Suomessa on muutostilassa johtuen organisaatiomuutoksista sekä tavaraliikenteen ja mahdollisesta matkustajaliikenteen avaamisesta kilpailulle. Nämä muutokset vaikuttavat liikennetelematiikan kehittymisen ohella myös liikenteenohjauksen järjestelyihin ohjauksen keskittämisenä, vastuualueiden ja tehtävien muutoksina sekä ohjaustekniikan automatisoinnin lisääntymisenä. Muutokset liikenteenohjauksessa ovat osa 70 luvulla alkanutta prosessia, jonka aikana liikenteenohjaus on siirtynyt paikallisesta ohjauksesta laajempien alueiden tietokoneavusteiseen kauko-ohjaukseen. Seuraavaksi luodaan katsaus siihen, miten nykyiseen tilanteeseen on päädytty. Ennen kauko-ohjausjärjestelmiin siirtymistä liikenteenohjaus järjestettiin paikallisesti. Lähes jokaisella liikennepaikalla oli oma junasuorittajansa ja vaihdemiehiä. Junasuorittajan liikenteenohjaustyö ei usein vienyt täyttä työaikaa ja työtehtäviin kuului myös muita tehtäviä kuten lipunmyyntiä ja rahtikirjojen tekoa. Junasuorittajilta edellytettiin tarkkaa 12
14 paikallistuntemusta esimerkiksi vaihteiden sijainnista rataosuuksilla. Toisaalta heillä ei ollut paljoa tietoa oman alueensa ulkopuolisista rataosuuksista, ohjaustoimista tai liikenteestä. (Ala-Laurinaho ym. 2009a.) 1970-luvulta lähtien liikenteenohjausta ryhdyttiin keskittämään asteittain. Ohjausalueita yhdistettiin erilaisilla mekaanisilla, elektronisilla ja automatisoiduilla järjestelmillä. Samalla liikenteenohjaajien tehtävät siirtyivät ohjaustorneihin. Myöhemmin liikenteenohjauksessa otettiin käyttöön kehittyneempiä ohjauslaitteita ja -järjestelmiä. Yksi näistä järjestelmistä oli Etelä-Suomessa 1990-luvun alussa käyttöön otettu HELKA järjestelmä (Helsingin kaukoohjaus). Järjestelmien avulla pystyttiin ohjaamaan laajempaa aluetta kuin aikaisemmin ja liikenteenohjaajan työ muuttui entistä enemmän monitoreiden, kameroiden ja järjestelmien välityksellä tapahtuvaksi liikennetilanteen hallinnaksi sekä häiriöiden ennakoinniksi ja hallinnaksi. Yhteydenpitoa hoidettiin entistä enemmän erilaisilla puhelin- ja seurantajärjestelmillä. Myös matkustajakuulutuksia ja laituri-informaatiota uudistettiin. Näiden uudistusten myötä liikenteenohjausta pystytään hoitamaan suuremmalla alueella yhdestä pisteestä, mutta toisaalta liikenteenohjaajien paikallistuntemus on vähentynyt. (Ala- Laurinaho ym. 2009a.) 1990-luvulla alkoivat myös organisatoriset uudistukset, joissa Valtionrautatiet muuttui valtion virastosta VR-liikelaitokseksi ja vuonna 1995 VR Yhtymä Oy:ksi, joka oli valtion omistama konserni useine osakeyhtiöineen (Kuva 2). Yhtiöittämisen myötä perustettiin Ratahallintokeskus (RHK), joka sai tehtäväkseen mm. rataverkon ylläpidon ja liikenteenohjauksen. RHK kuitenkin osti liikenteenohjauspalvelut VR Osakeyhtiöltä. Vuonna 2006 perustetulle Rautatievirastolle (RVI) siirrettiin RHK:lta mm. rautateiden turvallisuuden valvonta ja turvallisuusnormien valmistelutehtävät. Uudistukset liittyivät osittain eurooppalaiseen/kansainväliseen lainsäädäntöön ja kehitykseen rautateillä ja niillä haluttiin pohjustaa usean liikenteenharjoittajan toimintamahdollisuuksia Suomessa. (Ala-Laurinaho ym. 2009b.) RHK:n perustama Liikennekeskus (Lke) aloitti toimintansa vuonna Liikennekeskuksen tehtävänä on valtakunnallinen liikenteenohjaus ja rautatieliikenteen sujumisen valvonta. Liikennekeskus ratkaisee tarvittaessa liikenteen häiriötilanteita koko rataverkolla sekä tiedottaa häiriöistä. Liikennekeskus minimoi häiriötilanteiden vaikutuksia koordinoimalla alueellista liikenteenohjausta ja antamalla liikenteenohjaajille ohjeita. Vielä samana vuonna perustettiin Lke:n lisäksi Infokeskus (Info), jonka vastuulla on eteläisen Suomen matkustajainformaatio. Liikenteenohjauspalvelut Liikennevirasto ostaa Liikennekeskusta lukuun ottamatta VR:ltä. VR on puolestaan perustanut Kuljetushallintakeskuksen (Kuha), joka huolehtii kalustokierrosta ja korvaavista kuljetuksista. (Ala-Laurinaho ym. 2009b.) Vuoden 2010 alusta RHK liitettiin uuteen Liikennevirastoon yhdessä Tiehallinnon ja Merenkulkulaitoksen kanssa. Liikennevirasto peri RHK:lta vastuun liikenteenohjauspalveluista, jotka ostetaan edelleen VR:ltä Rataliikennekeskusta lukuun ottamatta. Rautatievirasto puolestaan liittyi Liikenteen turvallisuusvirastoon ja sai uuden nimen Trafi. 13
15 Kuva 2 Liikenteenohjaukseen liittyvät organisaatiomuutokset Suomessa (Ala-Laurinaho ym. 2009b) Liikenteenohjaajan työn muutos Muutokset liikenteenohjausjärjestelyissä ovat vaikuttaneet liikenteenohjaajien työhön. Samalla kun liikenteenohjaajan työnkuva on muuttunut yksittäisten rataosuuksien ohjaamisesta laajempien alueiden kauko-ohjaukseen ohjauskeskuksista, ovat myös liikenteenohjaajien työkalut muuttuneet konkreettisista vivuista ja nappuloista tietokonepohjaiseen kauko-ohjaukseen. Lisäksi liikenteenohjaukseen on tullut viime vuosina uusia toimijoita, jotka muuttavat perinteisten toimijoiden vastuualueita. Tekniikan kehitys mahdollistaa uusien ohjausjärjestelmien ja viestintävälineiden käyttöönoton, joilla pyritään tehostamaan liikenteenohjausta. Uusilla järjestelmillä, kuten esimerkiksi Etelä- Suomen kauko-ohjausjärjestelmällä (ESKO), on tarkoitus kasvattaa järjestelmän automaatioastetta sekä korvata ja tarjota uusi käyttöliittymä vanhoihin toisiinsa linkittyneisiin ohjaus-, kontrolli-, turvallisuus-, tiedonvälitys- ja päätöksentukijärjestelmiin kuten HELKA, junien kulun seurantajärjestelmä (JUSE) ja ennakkotietojärjestelmä (ETJ). Liikenteenohjaajien tulee kuitenkin hahmottaa myös vanhojen järjestelmien toimintalogiikkaa ymmärtääkseen, miten toimia häiriötilanteissa erilaisten häiriöilmoituksien, viestien ja muun informaation perusteella. Työssä ei riitä, että tuntee yksittäiset järjestelmät, vaan liikenteenohjaajien on hallittava koko järjestelmien verkosto, järjestelmien yhteydet sekä toimenpiteiden vaikutukset todelliseen maailmaan ja liikennetilanteeseen. (Ala-Laurinahon ym. 2009b.) 14
16 Työvälineiden muutoksen lisäksi liikenteenohjaajan työhön vaikuttavat muutokset liikenteenohjauksen järjestelyissä ja toimijoissa. Liikenteenohjauksen keskittäminen on siirtänyt paikallisohjauksen tehtäviä liikenteenohjauskeskusten hoidettavaksi. Samaan tilaan siirrettyjen paikallisten liikenteenohjauspisteiden tehtäviä on yhdistelty suurempien alueiden kauko-ohjauksen piiriin. Näin ollen myös liikenteenohjauksessa tarvittava ohjaajamäärä on pienentynyt. Ohjauspisteitä on jäljellä enää 20 ja myös ne tullaan jatkossa keskittämään ohjauskeskuksiin. (Haastattelu 2010.) Viimeisten vuosien aikana liikenteenohjaajien työtehtävät ovat hajautuneet usealle eri toimijalle liikenteenohjausverkostoon (Kuva 3). Verkostoon kuuluu alueellisen liikenteenohjauksen lisäksi Rataliikennekeskus (Rlke), Info ja Kuha. Muutos näkyy selkeimmin häiriötilanteiden hoitamisessa. Liikenteenohjaaja vastaa näissä tilanteissa lähinnä junakulkuteiden turvaamisesta ja muuttuneen aikataulun suunnittelusta sekä toimii yhdyshenkilönä eri tahoihin. Rlke puolestaan työskentelee koko rataverkon liikennetilanteen normalisoimiseksi yhdessä alueellisten liikenteenohjauksien kanssa ja vastaa häiriötiedottamisesta. Osapuolien välinen kommunikaatio ja yhteistyö on tarkoitus muuttua entistä enemmän tietojärjestelmien kautta organisoiduksi. Tällöin eri osapuolten kommunikointi muuttuu vähemmän aikaavieväksi, kun esimerkiksi puheluiden määrä vähenee nykyiseen verrattuna. Organisaatiomuutoksien aiheuttama työtehtävien hajautuminen on uudistuksien jälkeen aiheuttanut epätietoisuutta muiden toimijoiden vastuualueista ja yhteydenpidosta eri toimijoiden välillä. (Ala-Laurinahon ym. 2009b.) Kuva 3 Liikenteenohjausverkosto (Ala-Laurinaho ym. 2009b). 15
17 2.2.3 Liikenteenohjauksen yhteydessä käytettäviä nimikkeitä Liikenteenohjaustyötä koskevat muutokset vaikuttavat eri työtehtävien nimikkeisiin, kun osa tehtävistä poistuu kokonaan ja osa tehtävistä yhdistetään. On siis tarpeen tehdä selväksi nimikkeiden historiaa ja työnjakoa eri työtehtävien kesken, jotta voidaan ymmärtää liikenteenohjaajien käytännön tehtäviä. Nimikkeistä ei löydy kattavasti kirjallista tietoa, joten lähteenä on käytetty Itä-Suomen liikenteen aluepäällikön ja tämän työn ohjaaja Raija Karkkosen kanssa käytyjä keskusteluja. Ennen kauko-ohjauksen käyttöönottoa liikenteenohjauksesta vastasivat paikallisesti junasuorittajat. Junasuorittaja oli liikennepaikan operatiivinen esimies, joka teki liikenteenohjausta koskevat ratkaisut. Junasuorittajat turvasivat junien käyttämät kulkutiet käsin asetinlaitteella. Heidän apunaan saattoi olla myös vaihdemiehiä, jotka käänsivät vaihteiden asentoa junasuorittajien ohjeiden mukaisesti. Ammattinimike junasuorittaja muutettiin Suomessa muotoon liikenteenohjaaja miehitettyjen asemien vähenemisen, kaukoohjausjärjestelmiin siirtymisen sekä liikennemääräysten muuttuessa. Paikallisesti liikennettä ohjataan edelleen asemilla, joita ei ole vielä liitetty kauko-ohjaukseen. Näillä asemilla on usein käytössä vanhaa ohjaustekniikkaa, joka ei mahdollista kauko-ohjaukseen siirtymistä. Junasuorittajat hoitavat tehtäviään nykyään ratapihojen ja laitureiden sijaan ohjauspisteestä käsin. Liikenteenohjaajien apuna voi edelleen olla ratapihalla vaihdemiehiä, jotka hoitavat vaihteita ohjaajan käskyjen mukaan käsin. Liikenteenohjauksen siirryttyä alueelliseen kauko-ohjaukseen liikenteenohjaajat siirtyivät työskentelemään liikenteenohjauskeskuksiin ns. torneihin. Junaohjaajat ohjasivat liikenteenohjaajien tavoin oman alueensa liikennettä käyttämällä kauko-ohjausjärjestelmää, mutta toimivat myös keskuksen operatiivisena esimiehenä ja vastasivat päätöksenteosta. Junaja liikenteenohjaajien apuna tornissa toimi asetinlaitemiehiä, jotka varmistivat junien kulkuteitä pääsääntöisesti ratapihoilla. Asetinlaitemiehillä oli konduktöörin koulutus, joten he eivät voineet hoitaa liikenteenohjauksen tehtäviä. Asetinlaitemies on ammattinimikkeenä poistumassa lähiaikoina käytöstä, kun ohjausjärjestelmät kehittyvät. Asetinlaitemiehille tarjotaan kuitenkin mahdollisuus liikenteenohjaajan koulutukseen, joten he voivat jatkaa työskentelyä ohjauskeskuksissa myös jatkossa. Junaohjaajan tehtäviä hoitavat nykyään alueohjaajat, joilla ei ole kokopäiväisesti ohjattavaa aluetta. He hoitavat mm. ohjausalueiden operatiivisen esimiehen tehtäviä, avustavat tarvittaessa liikenteenohjaajia ohjauksessa ja vastaavat yhteyksistä muihin tahoihin. Muilla tahoilla tarkoitetaan tässä yhteydessä uuteen liikenteenohjausverkostoon kuuluvia Rlkea, Infoa, ja Kuhaa. Tulevaisuudessa siirrytään siis tilanteeseen, jossa liikenteenohjauskeskuksissa työskentelee vain liikenteenohjaajia ja alueohjaajia. Alaluvussa käsitellään näiden ammattinimikkeiden työtehtäviä tarkemmin. 16
18 2.3 Nykyiset liikenteenohjausjärjestelyt Yleistä Suomen rataverkko on vuoden 2010 alussa yhteensä noin 5900 kilometriä, josta noin 3000 kilometriä on sähköistetty. Vilkkaimmat rataosat kuuluvat kauko-ohjauksen piiriin ja muita hallitaan radio-ohjauksella. Rataverkon liikenteenohjaukseen kuuluu 7 alueellista liikenteenohjauskeskusta ja 20 liikenteenohjauspistettä eri puolilla Suomea. Lisäksi Helsingissä toimii Rataliikennekeskus sekä Infokeskus. Kauko-ohjaukseen vuonna 2006 kuuluneet rataosat sekä liikenteenohjauskeskukset ja -pisteet on esitetty kuvassa 4. (RHK 2009.) Kuva 4 Suomen rataverkon liikenteenohjaus vuoden 2006 lopussa (Suvanto & Mäkitalo 2006). 17
19 2.3.2 Liikenteenohjauskeskukset Liikenteenohjauskeskuksia on vuoden 2010 alussa Helsingissä, Tampereella, Kouvolassa, Pieksämäellä, Oulussa, Seinäjoella ja Joensuussa. Keskuksissa ohjataan kuhunkin ohjausalueeseen kuuluvaa rataverkon osaa (Kuva 5). Viidessä ensin mainitussa keskuksessa on liikenteenohjaajien lisäksi alueohjaus. Alueohjauksen roolina on johtaa oman alueensa liikenteenohjausta, ja sen tehtäviin kuuluu liikenteen suunnittelua, valvontaa, tulevien tilanteiden ennakointia, toteutumisen seurantaa ja raportointia sekä häiriötilanteiden hoitamista. Joensuussa ja Seinäjoella näitä tehtäviä hoitaa junaohjaaja liikenteenohjaustyön ohella. (Haastattelu 2010.) Kuva 5 Liikenteenohjausalueet (RHK:n Liikennekeskuksen esite 2008). 18
20 Ohjauskeskuksissa liikenteenohjausalueet on jaettu osa-alueisiin ja kunkin alueen ohjaajan työpisteeltä löytyy kyseisen ohjattavan alueen kontrollointiin tarkoitetut työvälineet. Yksittäistä ohjauspöytää hoitaa yleensä yksi liikenteenohjaaja, mutta tekniikan salliessa työpöydän tehtävät voidaan jakaa usean ohjaajan hoidettavaksi, jos pöydän työmäärät sitä vaativat. Ohjauspöydät on ryhmitelty ohjauskeskuksissa vierekkäin, joten liikenteenohjaajat voivat helposti olla yhteydessä viereisten alueiden ohjaajien kanssa, mikä helpottaa liikennetilanteiden hahmottamista ja häiriöiden tiedottamista. Toisien ohjauskeskusten liikenteenohjausalueilta ohjaajat saavat tietoa puhelimitse sekä JUSE:n välityksellä. Ohjaajien tukena on vastaava alueohjaaja, jolla on kokonaiskuva alueen liikennetilasta. Alueohjaaja pitää myös yhteyttä ohjauskeskuksesta mm. Rataliikennekeskukseen ja Kuha:an sekä hoitaa tarvittaessa liikenteenohjaajien tehtäviä. (Liikenteenohjaukseen tutustuminen 2010.) Liikenteenohjauspisteet Liikenteenohjauskeskukset vastaavat alueen kauko-ohjausjärjestelmän hallinnasta ja käytöstä, kun liikenteenohjauspisteissä hoidetaan paikallisesti vain tietyn paikkakunnan liikenteenohjausta. Näillä liikennepaikoilla on yleensä vanhaa ohjaustekniikkaa, jota ei ole liitetty vielä kauko-ohjaukseen. Esimerkiksi Kuopion liikenteenohjauspiste liitetään suunnitelmien mukaan Pieksämäen kauko-ohjauksen piiriin vuonna Kuopion aseman ratapihalla on käytössä vielä sekä käsin käännettäviä vaihteita että vaihteita, joiden asentoa käännetään aseman yläkerrassa sijaitsevan ohjauspisteen vanhalla asetinlaitteella. Kyseinen asetinlaite näkyy kuvassa 6 taustalla. (Liikenteenohjaukseen tutustuminen 2010.) Kuva 6 Kuopion liikenteenohjauspisteen työkalut. Kuva otettu
LIIKENNEVIRASTON TUTKIMUKSIA JA SELVITYKSIÄ. Tero Myyryläinen. Liikenteenohjauksen työn kuormittavuuden mittaaminen ja mittariston kehittäminen
34 2010 LIIKENNEVIRASTON TUTKIMUKSIA JA SELVITYKSIÄ Tero Myyryläinen Liikenteenohjauksen työn kuormittavuuden mittaaminen ja mittariston kehittäminen Tero Myyryläinen Liikenteenohjauksen työn kuormittavuuden
TAVARAJUNIEN ETUAJASSAKULKU
TAVARAJUNIEN ETUAJASSAKULKU Selvitys Ammattikorkeakoulun opinnäytetyö Logistiikan koulutusohjelma Forssa, kevät 2013 Miika Koivisto TIIVISTELMÄ FORSSA Logistiikan koulutusohjelma Tekijä Miika Koivisto
JUNIEN KULUN SEURANTAPROJEKTI JUSE
JUNIEN KULUN SEURANTAPROJEKTI JUSE MÄÄRITTELYDOKUMENTTI 1552003 Versio 10 Laatinut: Tarkastanut: Tapio Koivisto Sami Sahala Seppo Helminen Egon Blomqvist Teuvo Eronen Jukka Salonen Kimmo Turunen JUSE Junien